જૂનાગઢના વોર્ડ નંબર 10ના કોર્પોરેટર એભા કટારાના ઘરે પોસ્ટથી એક ધમકી ભરેલો પત્ર મળતા તંત્ર સાબદૂ કરાયું હતું. નોંધનીય છે કે આ પત્ર ઉર્દૂમાં લખાયો છે. જેમાં કટારા અને તેના પરિવારના સભ્યોને દિવાળીના દિવસે કે તે પહેલા બોમ્બથી ઉડાવાની ધમકી આપવામાં આવી છે. જે બાદ પોલિસને જાણ કરાતા પોલિસે આ અંગે વધુ તપાસ હાથ ધરી છે. નોંધનીય છે કે આ પહેલા પણ કટારાને ધમકી ભરેલા પત્ર મળ્યા છે અને તેમના ત્યાં ફાયરીંગના થવાના પણ બનાવ થયા છે.